
PROJEKTS uz 12.08.2026.

vēlamais datums izskatīšanai: Attīstības komisijā 12.08.2026.
domē: 27.08.2026.
sagatavotājs: Ilze Urtāne
ziņotājs: Ilze Urtāne

	LĒMUMS	
Ādažos, Ādažu novadā
				
2026. gada 27. augustā					Nr.«DOKREGNUMURS»	


Par lokālplānojuma izstrādes uzsākšanu īpašumā “Senči” Garkalnē

[bookmark: _Hlk189229963]Ādažu novada pašvaldības dome izskatīja sabiedrības ar ierobežotu atbildību “RIVERRA” (reģistrācijas Nr. 40203687466, juridiskā adrese: Podnieku iela 33, Ādaži, Ādažu nov., LV-2164, e-pasts: siariverra@gmail.com; turpmāk - Sabiedrība) 18.05.2026. iesniegumu (reģistrēts 19.05.2026. ar Nr. ĀNP/1-11-1/25/3092), ar lūgumu atļaut izstrādāt lokālplānojumu nekustamā īpašuma “Senči” (kadastra Nr. 8044 012 0302; turpmāk – Īpašums) zemes vienībai "Bez adreses", Garkalnē, Ādažu nov., ar kadastra apzīmējumu 8044 012 0613 un zemes vienībai “Senči”, Garkalne, Ādažu pag., Ādažu nov., ar kadastra apzīmējumu 8044 012 0614, ar mērķi pārskatīt funkcionālo zonējumu, mainot Lauksaimniecības teritorijas (L) funkcionālo zonējumu uz Savrupmāju apbūves teritoriju (DzS), nosakot minimālo jaunveidojamo zemes vienības platību 1200 m2; precizējot funkcionālās zonas Savrupmāju apbūves teritorija (DzS1) robežas atbilstoši faktiskajai situācijai un dabā identificējamajām meža teritoriju robežām, nosakot minimālo jaunveidojamās zemes vienības platību 3500 m², kā arī izvērtēt teritorijas daļas, kas pašlaik noteikta kā Mežu teritorija (M), turpmāko izmantošanu atbilstoši teritorijas plānošanas, vides aizsardzības un normatīvo aktu prasībām, tostarp izvērtējot iespējamās funkcionālā zonējuma korekcijas.
Izvērtējot ar iesniegumu saistītos apstākļus, tika konstatēts:
1. Īpašums ir ierakstīts Ādažu pagasta zemesgrāmatas nodalījumā Nr. 100000207591, pieder Sabiedrībai un sastāv no zemes vienības "Bez adreses", Garkalnē, Ādažu nov., ar kadastra apzīmējumu 8044 012 0613, 11.0188 ha platībā un zemes vienības "Senči", Garkalnē, Ādažu nov., ar kadastra apzīmējumu 8044 012 0614, 2.0 ha platībā.
2. Saskaņā ar Ādažu novada teritorijas plānojumu (apstiprināts ar domes 27.03.2018. lēmumu Nr.49 “Par Ādažu novada teritorijas plānojuma un Vides pārskata projekta apstiprināšanu un par saistošo noteikumu Nr.7 „Ādažu novada teritorijas plānojuma grafiskā daļa un teritorijas izmantošanas un apbūves noteikumi” izdošanu”, un 27.03.2018. saistošajiem noteikumiem Nr.7 “Ādažu novada teritorijas plānojuma grafiskā daļa un teritorijas izmantošanas un apbūves noteikumi”, paziņojums 13.04.2018. publicēts Latvijas Republikas oficiālajā izdevumā „Latvijas Vēstnesis” Nr.74) nekustamā īpašuma “Senči” (kadastra Nr. 8044 012 0302):
2.1. [bookmark: _Hlk194494890]zemes vienībai ar kadastra apzīmējumu 8044 012 0613 funkcionālais zonējums noteikts – Savrupmāju apbūves teritorija (DzS1), ko nosaka, lai nodrošinātu mājokļa funkciju savrupam dzīvesveidam, paredzot atbilstošu infrastruktūru, un kuras galvenais izmantošanas veids ir savrupmāju apbūve upēm un ezeriem piegulošā vai ar mežu klātā teritorijā, Mežu teritorijā (M), Lauksaimniecības teritorijā (L) un Ūdeņu teritorija (Ū), kā arī tā atrodas Vides un dabas resursu ķīmiskās aizsargjoslas teritorijā ap pazemes ūdens ņemšanas vietu, Gaujas vides un dabas resursu aizsardzības aizsargjoslas teritorijā lauku apvidos no Lejasciema līdz ietekai jūrā un applūstošā (10% applūduma varbūtība) teritorijā;
2.2. zemes vienībai "Senči", Ādažos Ādažu nov., ar kadastra apzīmējumu 8044 012 0614 funkcionālais zonējums noteikts – Lauksaimniecības teritorija (L), ko nosaka, lai nodrošinātu lauksaimniecības zemes kā resursa racionālu un daudzveidīgu izmantošanu visu veidu lauksaimnieciskajai darbībai un ar to saistītajiem pakalpojumiem, bet perspektīvā iespējama teritorijas kā apbūves zemes izmantošana, kuru galvenā izmantošana ir dzīvojamā apbūve un Transporta infrastruktūras teritorijā (TR) kā arī tā atrodas Vides un dabas resursu ķīmiskās aizsargjoslas teritorijā ap pazemes ūdens ņemšanas vietu.
3. Saskaņā ar spēkā esošās Ādažu novada ilgtspējīgas attīstības stratēģijas 2013.-2037. gadam (aktualizēta ar 28.08.2025. domes sēdes lēmumu Nr.320) vīziju Ādažu novads 2037. gadā būs izcila teritorija dzīvei un darbam Pierīgā, kas īpaši piemērota ģimenēm ar bērniem. Vīzijā iezīmēts, ka mājokļu pieejamība un dažādība veicinās iedzīvotāju skaita pakāpenisku pieaugumu. Savukārt vadlīnijās apdzīvojuma struktūras plānošanai un attīstībai paredzēta koncentrēta apbūves attīstība ciemu teritorijās ap esošajiem infrastruktūras tīkliem, ierobežojot izklaidus apbūves veidošanos uz zaļo teritoriju rēķina, saglabājot esošo mežu īpatsvaru, samazinot apbūvei plānotās teritorijas.
4. Pašvaldību likuma 4.panta pirmās daļas 15. punkts un 10.panta pirmās daļas 21.punkts noteic, ka pašvaldībai ir autonomā funkcija saskaņā ar pašvaldības teritorijas plānojumu noteikt zemes izmantošanu un apbūvi, un tikai domes kompetencē ir pieņemt lēmumus citos ārējos normatīvajos aktos paredzētajos gadījumos.
5. [bookmark: _Hlk167358471]Teritorijas attīstības plānošanas likuma 12.panta pirmā daļa noteic, ka vietējā pašvaldība izstrādā un apstiprina vietējās pašvaldības attīstības stratēģiju, attīstības programmu, teritorijas plānojumu, lokālplānojumus, detālplānojumus un tematiskos plānojumus.
6. [bookmark: _Hlk189230462]Teritorijas attīstības plānošanas likuma 23.panta ceturtā daļa noteic, ka vietējās pašvaldības teritorijas plānojumā noteiktā funkcionālā zonējuma vai teritorijas izmantošanas un apbūves noteikumu izmaiņas izstrādā kā vietējās pašvaldības teritorijas plānojuma grozījumus vai kā lokālplānojumu atbilstoši šā likuma 24.panta trešajai daļai.
7. Teritorijas attīstības plānošanas likuma 24.panta otrā daļa cita starpā noteic, ka pēc vietējās pašvaldības ilgtspējīgas attīstības stratēģijas spēkā stāšanās lokālplānojumā var grozīt vietējās pašvaldības teritorijas plānojumu, ciktāl lokālplānojums nav pretrunā ar vietējās pašvaldības ilgtspējīgas attīstības stratēģiju, izņemot gadījumu, kad lokālplānojums izstrādāts tikai valsts aizsardzības vajadzībām.
8. Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 75.punkts noteic, ka pašvaldības dome pieņem lēmumu par lokālplānojuma izstrādes uzsākšanu, kā arī apstiprina darba uzdevumu un izstrādes vadītāju.
9. Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 76.punkts noteic, ka pašvaldība domes lēmumā par lokālplānojuma izstrādes uzsākšanu pamato tā izstrādes nepieciešamību un norāda plānoto attīstības ieceri.
10. Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 78.punkts noteic, ka lokālplānojuma teritoriju nosaka pašvaldība.
11. [bookmark: _Hlk176478669]Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 93.punkts noteic, ka teritorijas plānojumā noteiktā funkcionālā zonējuma, teritorijas izmantošanas aprobežojumu un apgrūtinājumu izmaiņas izstrādā kā pašvaldības teritorijas plānojuma grozījumus vai kā lokālplānojumu, ar kuru tiek grozīts teritorijas plānojums šajā apakšnodaļā noteiktajā kārtībā.
12. Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 132.punkts noteic, ka pašvaldība vienojas ar lokālplānojuma vai detālplānojuma ierosinātāju par tā izstrādi, noslēdzot attiecīgu līgumu. Līgumā nosaka pušu tiesības, pienākumus un atbildību un to pievieno pašvaldības lēmumam par lokālplānojuma vai detālplānojuma izstrādes uzsākšanu.
Pamatojoties uz iepriekš minēto un Pašvaldību likuma 4.panta pirmās daļas 15. punktu un 10.panta pirmās daļas 21.punktu, Teritorijas attīstības plānošanas likuma 12.panta pirmo daļu, 23.panta ceturto daļu un 24.panta otro daļu , Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 75.punktu, 76.punktu,  78.punktu,93.punktu un 132.punktu, kā arī ņemot vērā domes Attīstības komitejas 12.08.2026. atzinumu, Ādažu novada pašvaldības dome
NOLEMJ:
1. Uzsākt lokālplānojuma izstrādi nekustamā īpašuma “Senči” (kadastra Nr. 8044 012 0302) zemes vienībai ar kadastra apzīmējumu 8044 012 0613 un zemes vienībai ar kadastra apzīmējumu 8044 012 0614, ar mērķi pārskatīt funkcionālo zonējumu, mainot Lauksaimniecības teritorijas (L) funkcionālo zonējumu uz Savrupmāju apbūves teritoriju (DzS), precizējot funkcionālās zonas Savrupmāju apbūves teritorija (DzS1) robežas atbilstoši faktiskajai situācijai un dabā identificējamajām meža teritoriju robežām, kā arī izvērtēt teritorijas daļas, kas pašlaik noteikta kā Mežu teritorija (M), turpmāko izmantošanu atbilstoši teritorijas plānošanas, vides aizsardzības un normatīvo aktu prasībām.
2. Par lokālplānojuma izstrādes vadītāju apstiprināt Ādažu novada pašvaldības vecāko teritorijas plānotāju Ilzi Urtāni.
3. Apstiprināt darba uzdevumu lokālplānojuma izstrādei (1.pielikums).
4. Apstiprināt lokālplānojuma teritorijas robežu (2. pielikums).
5. Noslēgt līgumu par lokālplānojuma izstrādi un finansēšanu ar lokālplānojuma ierosinātāju un izstrādātāju (3.pielikums).
6. Lēmumu par lokālplānojuma izstrādes uzsākšanu publicēt Teritorijas attīstības plānošanas informācijas sistēmā un pašvaldības tīmekļvietnē www.adazunovads.lv un pašvaldības informatīvajā izdevumā “Ādažu Novada Vēstis”.
7. Par lēmuma izpildi atbild pašvaldības Centrālās pārvaldes Teritorijas plānošanas nodaļa.
8. Pašvaldības izpilddirektora vietniecei veikt šī lēmuma izpildes kontroli.

Pielikumā:
1. Darba uzdevums lokālplānojuma izstrādei uz 3 lp.
2. Lokālplānojuma teritorijas robeža uz 2 lp.
3. Līguma par lokālplānojuma izstrādi un finansēšanu projekts uz 3 lp.
4. Lokālplānojuma priekšlikums uz 4 lp.



Pašvaldības domes priekšsēdētāja						K. Miķelsone 

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU
__________________________
Izsniegt norakstus:
@IDRV
@TPN
@NĪN
@Īpašniekam  SIA “RIVERRA” reģistrācijas Nr. 40203687466, juridiskā adrese Podnieku iela 33, Ādaži, Ādažu nov., LV-2164, e-pasts: siariverra@gmail.com

